pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ดีอีเอส ร่วมเวทีคณะอนุกรรมการด้านสารัตถะ เตรียมการจัดการประชุมผู้นำเขตเศรษฐกิจเอเปค
วันพฤหัสบดีที่ 16 กันยายน 2564
ดีอีเอส ร่วมเวทีคณะอนุกรรมการด้านสารัตถะ เตรียมการจัดการประชุมผู้นําเขตเศรษฐกิจเอเปค
ดีอีเอส ร่วมเวทีคณะอนุกรรมการด้านสารัตถะ เตรียมการจัดการประชุมผู้นําเขตเศรษฐกิจเอเปค
เมื่อวันที่16กันยายน2564 นางปิยนุชวุฒิสอนผู้ตรวจราชกระทรวงดิจิทัลเพื่อเศรษฐกิจและสังคมได้รับมอบหมายจากการปลัดกระทรวงดิจิทัลเพื่อเศรษฐกิจและสังคมเพื่อเข้าร่วมการประชุมคณะอนุกรรมการด้านสารัตถะเพื่อเตรียมการจัดการประชุมผู้นําเขตเศรษฐกิจเอเปคและการประชุมที่เกี่ยวข้องในช่วงที่ประเทศไทยเป็นเจ้าภาพจัดการประชุมเอเปคปีพ.ศ. 2565ครั้งที่3 / 2564ผ่านระบบการประชุมทางไกลโปรแกรมCisco Webexณห้องประชุม801ชั้น8สํานักงานปลัดกระทรวงดิจิทัลเพื่อเศรษฐกิจและสังคมโดยมีรองนายกรัฐมนตรีและรัฐมนตรีว่าการกระทรวงการต่างประเทศ(นายดอนปรมัตถ์วินัย)เป็นประธานการประชุมฯ โดยในการประชุมดังกล่าวมีประเด็นที่เกี่ยวข้องกับกระทรวงฯคือโครงการกิจกรรมเสวนาICT Roundtable for TEL64 “Towards the NEXT Normal: the Future of Digital Manpower”ซึ่งเป็นข้อริเริ่ม/โครงการของไทยในการเป็นเจ้าภาพเอเปคปี2565ภายใต้ประเด็นสําคัญ(Priorities)ด้านการอํานวยความสะดวกการค้าและการลงทุนมีวัตถุประสงค์เพื่อเป็นเวทีหารือร่วมกันระหว่างผู้เชี่ยวชาญหน่วยงานที่เกี่ยวข้องและภาคเอกชนของเขตเศรษฐกิจสมาชิกเอเปคเพื่อร่วมกันแลกเปลี่ยนประสบการณ์ข้อมูลข้อคิดเห็นแนวปฏิบัติที่ดีและทิศทางการพัฒนากําลังคนด้านดิจิทัลภายหลังการแพร่ระบาดของโรคโควิด– 19และในการประชุมดังกล่าวจะมีการพิจารณาประเด็นสําคัญได้แก่(1)การรับทราบผลการประชุมคณะกรรมการระดับชาติฯครั้งที่2 / 2564และ(2)รับทราบและพิจารณาผลการประชุมนลักษณะAd - Hoc Groupเพื่อพัฒนาKey Deliverablesในแต่ละPrioritiesทั้ง3ด้าน
***********
รัฐบาลไทย-ข่าวทำเนียบรัฐบาล-การรถไฟแห่งประเทศไทย ขอขอบคุณพี่น้องประชาชน ที่ให้ความสนใจร่วมเดินทางขบวนพิเศษรถจักรไอน้ำนำเที่ยว เส้นทางประวัติศาสตร์ กรุงเทพ - พระนครศรีอยุธยา
วันจันทร์ที่ 21 มีนาคม 2565
การรถไฟแห่งประเทศไทย ขอขอบคุณพี่น้องประชาชน ที่ให้ความสนใจร่วมเดินทางขบวนพิเศษรถจักรไอน้ํานําเที่ยว เส้นทางประวัติศาสตร์ กรุงเทพ - พระนครศรีอยุธยา
เนื่องในโอกาสวันสถาปนากิจการรถไฟไทย 26 มีนาคม 2565 ครบรอบ 125 ปี โดยมีการจองตั๋วเต็มทุกที่นั่งแล้ว
นายเอกรัช ศรีอาระยันพงษ์ ผู้อํานวยการศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาคมเปิดเผยว่า ตามที่การรถไฟฯ ได้จัดเดินขบวนพิเศษรถจักรไอน้ํานําเที่ยว เส้นทางกรุงเทพ - พระนครศรีอยุธยา เนื่องในโอกาสวันคล้ายวันสถาปนากิจการรถไฟครบรอบ 125 ปี วันที่ 26 มีนาคม 2565 โดยเปิดให้ประชาชน นักท่องเที่ยว ได้ร่วมเป็นส่วนหนึ่งของการเดินทางศึกษาเส้นทางประวัติศาสตร์ของไทย เพื่อร่วมน้อมรําลึก ในพระมหากรุณาธิคุณของพระบาทสมเด็จพระจุลจอมเกล้าเจ้าอยู่หัว รัชกาลที่ 5 ที่พระองค์ทรงพระกรุณาโปรดเกล้าฯ ให้เปิดการเดินรถไฟเป็นปฐมฤกษ์จากกรุงเทพฯ ไปยังจังหวัดพระนครศรีอยุธยา เป็นครั้งแรก เมื่อวันที่ 26 มีนาคม 2439
“ขณะนี้ตั๋วเดินทางขบวนพิเศษรถจักรไอน้ํา ซึ่งได้เปิดจองล่วงหน้า ที่สถานีรถไฟทุกแห่ง หรือผ่านระบบ D-Ticket ได้รับการตอบรับจากพี่น้องประชาชน นักท่องเที่ยวเป็นอย่างดี โดยมีการจองเต็มทุกที่นั่งแล้ว และขอขอบคุณประชาชนที่ให้ความสนใจและร่วมเดินทางเส้นทางสายประวัติศาสตร์ครั้งนี้ไปด้วยกัน”ส่วนประชาชนที่ไม่ได้ร่วมการเดินทาง การรถไฟฯ ขอเชิญชวนให้ผู้ที่อาศัยอยู่ใกล้เคียงเส้นทางรถไฟสายกรุงเทพ - อยุธยา สามารถร่วมบันทึกความทรงจํา ถ่ายภาพหัวรถจักรไอน้ําในเส้นทางที่ขบวนรถวิ่งผ่านได้ รวมถึงสามารถติดตามข่าวสารกิจกรรม ซึ่ง รฟท. จะมีการนําหัวรถจักรไอน้ํา รุ่นแปซิฟิก รุ่นหลังสงครามโลกครั้งที่ 2 มาให้บริการขบวนพิเศษนําเที่ยวใน 6 โอกาสพิเศษเป็นประจําทุกปี ประกอบด้วย
1. วันที่ 26 มีนาคม ของทุกปี วันสถาปนากิจการรถไฟ เส้นทางกรุงเทพ- อยุธยา
2. วันที่ 3 มิถุนายน ของทุกปี วันเฉลิมพระชนมพรรษา สมเด็จพระนางเจ้าสุทิดา พัชรสุธาพิมลลักษณพระบรมราชินี เส้นทางกรุงเทพ- นครปฐม
3. วันที่ 28 กรกฎาคม ของทุกปี วันเฉลิมพระชนมพรรษา พระบาทสมเด็จพระวชิรเกล้าเจ้าอยู่หัว เส้นทางกรุงเทพ- อยุธยา
4. วันที่ 12 สิงหาคม ของทุกปี วันแม่แห่งชาติ เส้นทางกรุงเทพ -ฉะเชิงเทรา
5. วันที่ 23 ตุลาคม ของทุกปี วันปิยมหาราช เส้นทางกรุงเทพ- อยุธยา
6. วันที่ 5 ธันวาคม ของทุกปี วันคล้ายวันเฉลิมพระชนมพรรษา พระบาทสมเด็จพระปรมินทรมหาภูมิพลอดุลยเดช บรมนาถบพิตร วันชาติ และวันพ่อแห่งชาติ เส้นทางกรุงเทพ -ฉะเชิงเทรา
ท้ายนี้ นายเอกรัช กล่าวย้ําว่าสําหรับผู้ร่วมเดินทางจัดเดินขบวนพิเศษรถจักรไอน้ํานําเที่ยว เส้นทางประวัตศาสตร์ กรุงเทพ - พระนครศรีอยุธยา ต้องได้รับการฉีดวัคซีนครบ 2 เข็ม และแสดงหลักฐานผ่าน Digital Health Pass บนหมอพร้อม แอพพลิเคชั่น หรือแสดงผลตรวจ ATK ไม่เกิน 72 ชั่วโมง ต่อเจ้าหน้าที่ ณ จุดคัดกรองในวันเดินทาง โดยขบวนที่ 901 เริ่มออกจากสถานีกรุงเทพ (หัวลําโพง) วันที่ 26 มีนาคม 2565 ตั้งแต่เวลา 08.10 น. ถึงสถานีอยุธยา เวลา 10.25 น. ซึ่งนักท่องเที่ยวมีเวลาเดินทางท่องเที่ยวภายในจังหวัดพระนครศรีอยุธยา 6 ชั่วโมง และเที่ยวกลับขบวน 902 ออกจากสถานีอยุธยา เวลา 16.40 น. ถึงกรุงเทพ เวลา 18.55 น. โดยหยุดรับ - ส่งผู้โดยสาร ที่สถานีสามเสน บางซื่อ บางเขน หลักสี่ ดอนเมือง และรังสิต สอบถามข้อมูลเพิ่มเติมได้ที่ ศูนย์บริการลูกค้าสัมพันธ์ โทร. 1690 ตลอด 24 ชั่วโมง หรือเว็บไซต์ www.railway.co.th หรือเฟซบุ๊ก แฟนเพจ ทีมพีอาร์การรถไฟแห่งประเทศไทย
รัฐบาลไทย-ข่าวทำเนียบรัฐบาล-นิพนธ์ ลุยแจกโฉนดที่ดินจ.ตรัง เร่งสร้างหลักประกันฯ สร้างรายได้ให้ประชาชน
วันพฤหัสบดีที่ 7 เมษายน 2565
นิพนธ์ ลุยแจกโฉนดที่ดินจ.ตรัง เร่งสร้างหลักประกันฯ สร้างรายได้ให้ประชาชน
นิพนธ์ ลุยแจกโฉนดที่ดินจ.ตรัง เร่งสร้างหลักประกันฯ สร้างรายได้ให้ประชาชน
เมื่อเวลา 10.30 น. วันที่ 7 เมษายน 2565 ที่ศูนย์พัฒนาเด็กเล็ก องค์การบริหารส่วนตําบลนาท่ามเหนือ อําเภอเมืองตรัง จังหวัดตรัง นายนิพนธ์ บุญญามณี รัฐมนตรีช่วยว่าการกระทรวงมหาดไทย เป็นประธานในพิธีมอบโฉนดที่ดินให้แก่ประชาชนตามโครงการ “มอบโฉนดที่ดินทั่วไทย นําสุขคลายทุกข์ให้ประชาชน” โดยมี นายขจรศักดิ์ เจริญโสภา ผู้ว่าราชการจังหวัดตรัง นพ.ตุลกานต์ มักคุ้น พรรคประชาธิปัตย์ นายสมบูรณ์ อุทัยเวียนกุล เลขานุการประธานรัฐสภา นายกอบต.นาท่ามเหนือ กํานัน ผู้ใหญ่บ้าน และหน่วยงานที่เกี่ยวข้อง รวมถึงประชาชนที่มารอรับโฉนดที่ดินเข้าร่วมในโครงการฯ
นายนิพนธ์ กล่าวว่า การมอบโฉนดที่ดิน ตามโครงการ "มอบโฉนดที่ดินทั่วไทย นําสุขคลายทุกข์ให้ประชาชน" ให้กับประชาชนเจ้าของกรรมสิทธิ์ที่ดินในวันนี้พี่น้องประชาชนในพื้นที่หมู่ที่ 1 ต.นาท่ามเหนือ อ.เมืองตรัง จ.ตรัง จะได้มีหลักประกันความมั่นคงในกรรมสิทธิ์ ในที่อยู่อาศัยและที่ทํากิน สามารถนําโฉนดที่ดินไปประกอบการพัฒนาในอาชีพของตนเอง เพิ่มผลผลิตและรายได้เป็นผลดีในทางเศรษฐกิจของตนเอง และตอบสนองนโยบายรัฐบาลด้านการลดความเหลื่อมล้ําของสังคม ซึ่งจังหวัดตรังในแผนปฏิบัติการตามโครงการดังกล่าวมีศูนย์เดินสํารวจออกโฉนดที่ดินจังหวัดสงขลา–พัทลุง-สตูล-นครศรีธรรมราช เป็นผู้ดําเนินการ ได้ดําเนินการเสร็จสิ้น ปรากฎว่าในพื้นที่หมู่ที่ 1 (บ้านโคกมะม่วง) ต.นาท่ามเหนือ อ.เมืองตรัง จ.ตรัง มีการเดินสํารวจออกโฉนดที่ดินฯ รวมทั้งสิ้น จํานวน 113 แปลง
นายนิพนธ์ กล่าวต่อด้วยว่า กระทรวงมหาดไทย โดยกรมที่ดิน ยืนยันว่านโยบายการเดินออกสํารวจโฉนดที่ดินก็จะเร่งรัดดําเนินการต่อไปในส่วนต่าง ๆ ของประเทศไทย ให้พี่น้องประชาชนได้สามารถเข้าถึงการมีเอกสารสิทธิในที่ดินของตนเอง ซึ่งยังมีโครงการที่ดินแห่งชาติ(คทช.) เป็นอีกหนึ่งโครงการที่จะนําที่ดินของรัฐที่ประชาชนทํามาหากินอยู่แล้วมาจัดให้แก่ประชาชน ให้ประชาชนที่ไม่มีที่ดินทํากิน หรือมีไม่เพียงพอ ช่วยให้มีที่ดินทํากินอย่างถูกต้องตามระเบียบกฎหมาย
รัฐบาลไทย-ข่าวทำเนียบรัฐบาล-รัฐบาลจัดการฉีดภูมิคุ้มกันโควิด-19 สำเร็จรูป แก่ผู้มีภูมิคุ้มกันต่ำ
วันจันทร์ที่ 8 สิงหาคม 2565
รัฐบาลจัดการฉีดภูมิคุ้มกันโควิด-19 สําเร็จรูป แก่ผู้มีภูมิคุ้มกันต่ํา
วันอาทิตย์ที่ 7 สิงหาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลยกระดับการดูแลประชาชนที่มีความเสี่ยงเจ็บป่วยรุนแรงหากติดเชื้อโควิด-19
โดยให้สถานพยาบาลจัดการฉีดภูมิคุ้มกันสําเร็จรูป ซึ่งมีฤทธิ์ลบล้างเชื้อโควิด-19
ให้แก่ผู้มีภูมิคุ้มกันต่ําหรือผู้ที่ได้รับวัคซีนแล้วร่างกายไม่สามารถสร้างภูมิคุ้มกันได้
เพื่อลดโอกาสเจ็บป่วยรุนแรงจนถึงเสียชีวิต โดยกลุ่มเป้าหมายระยะแรก เช่น
ผู้ป่วยไตวายระยะเรื้อรังที่ต้องรับการฟอกไต ผู้ที่ได้รับการปลูกถ่ายอวัยวะ ผู้ป่วยปลูกถ่ายไขกระดูก
สามารถปรึกษาแพทย์เพื่อพิจารณารับการฉีดภูมิคุ้มกันสําเร็จรูปได้ นอกจากนี้
ได้ให้สํานักงานสาธารณสุขทุกจังหวัดสํารวจและจัดทําทะเบียนรายชื่อผู้ป่วยที่เข้าเกณฑ์ในสถานพยาบาลทุกสัง
กัด เพื่อให้ประชาชนกลุ่มเป้าหมายได้รับการดูแลอย่างทั่วถึง
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กระทรวงยุติธรรม ประชุมคณะอนุกรรมการให้ความช่วยเหลือประจำกรุงเทพมหานคร และที่เกินอำนาจของคณะอนุกรรมการให้ความช่วยเหลือประจำจังหวัด คณะที่ ๒ ครั้งที่ ๑/๒๕๖๕
วันพฤหัสบดีที่ 28 ตุลาคม 2564
กระทรวงยุติธรรม ประชุมคณะอนุกรรมการให้ความช่วยเหลือประจํากรุงเทพมหานคร และที่เกินอํานาจของคณะอนุกรรมการให้ความช่วยเหลือประจําจังหวัด คณะที่ ๒ ครั้งที่ ๑/๒๕๖๕
กระทรวงยุติธรรม ประชุมคณะอนุกรรมการให้ความช่วยเหลือประจํากรุงเทพมหานคร และที่เกินอํานาจของคณะอนุกรรมการให้ความช่วยเหลือประจําจังหวัด คณะที่ ๒ ครั้งที่ ๑/๒๕๖๕
ในวันพฤหัสบดีที่ ๒๘ ตุลาคม ๒๕๖๔ เวลา ๑๓.๓๐ น. นายวัลลภ นาคบัว รองปลัดกระทรวงยุติธรรม เป็นประธานการประชุมคณะอนุกรรมการให้ความช่วยเหลือประจํากรุงเทพมหานคร และที่เกินอํานาจของคณะอนุกรรมการให้ความช่วยเหลือประจําจังหวัด คณะที่ ๒ ครั้งที่ ๑/๒๕๖๕ ร่วมกับคณะอนุกรรมการฯ และเจ้าหน้าที่ที่เกี่ยวข้องเข้าร่วมฯ ผ่านระบบการประชุมทางไกล (Video Conference) และห้องประชุม ๑๐-๑ ชั้น ๑๐ อาคารกระทรวงยุติธรรม
ในการนี้ ที่ประชุมได้รับทราบสถิติการให้ความช่วยเหลือประชาชนตามภารกิจกองทุนยุติธรรมผ่านระบบ JFReport ประจําปีงบประมาณ ๒๕๖๔ ซึ่งปัจจุบันมีผู้เข้ารับบริการทั้งหมด จํานวน ๔,๗๗๙ ราย (ข้อมูล ณ วันที่ ๑ ตุลาคม ๒๕๖๓ – ๓๐ กันยายน ๒๕๖๔) แบ่งเป็นผู้มาขอรับคําปรึกษากฎหมาย จํานวน ๕๕๖ ราย และผู้มาขอรับความช่วยเหลือตามภารกิจของกองทุนยุติธรรม จํานวน ๔,๒๒๓ ราย นอกจากนี้ ได้พิจารณาคําขอรับความช่วยเหลือเสนอคณะอนุกรรมการให้ความช่วยเหลือประจํากรุงเทพมหานครฯ คณะที่ ๒ จํานวน ๔ ราย และรายงานคําขอรับความช่วยเหลือในปีงบประมาณ ๒๕๖๕ จํานวน ๘ ราย ซึ่งขณะนี้อยู่ระหว่างการดําเนินการตรวจสอบข้อเท็จจริง
รัฐบาลไทย-ข่าวทำเนียบรัฐบาล-รฟม. ร่วมกับ แขวงทางหลวงสมุทรปราการ และ กทม. ป้องกันและแก้ไขปัญหาน้ำท่วมขัง บนถนนศรีนครินทร์
วันศุกร์ที่ 8 ตุลาคม 2564
รฟม. ร่วมกับ แขวงทางหลวงสมุทรปราการ และ กทม. ป้องกันและแก้ไขปัญหาน้ําท่วมขัง บนถนนศรีนครินทร์
ตามแนวสายทางโครงการรถไฟฟ้าสายสีเหลือง ช่วงลาดพร้าว - สําโรง จึงได้ร่วมมือกันจัดหาเครื่องสูบน้ํา จํานวน 22 เครื่อง
การรถไฟฟ้าขนส่งมวลชนแห่งประเทศไทย (รฟม.) ร่วมกับ แขวงทางหลวงสมุทรปราการ กรมทางหลวง (ทล.) กระทรวงคมนาคม และกรุงเทพมหานคร (กทม.) ในการป้องกันและแก้ไขปัญหาน้ําท่วมขัง บนถนนศรีนครินทร์ ซึ่งอยู่ในแนวสายทางโครงการรถไฟฟ้าสายสีเหลือง ช่วงลาดพร้าว - สําโรง เพื่อบรรเทาความเดือดร้อนให้แก่ประชาชนและผู้ใช้เส้นทางในบริเวณดังกล่าว โดยในปัจจุบัน พื้นที่ตามแนวถนนศรีนครินทร์ ช่วงซอยแบริ่ง ถึง ซอยลาซาล มักจะประสบปัญหาน้ําท่วมขัง รอการระบายเมื่อมีฝนตกหนัก รฟม. และแขวงทางหลวงสมุทรปราการ จึงได้ร่วมมือกันจัดหาเครื่องสูบน้ํา จํานวน 22 เครื่อง เพื่อช่วยเร่งระบายน้ําบนถนนศรีนครินทร์ ออกสู่คลองสําโรง และคลองบางนา นอกจากนั้น ยังได้มอบหมายให้ บริษัท ซิโน-ไทย เอ็นจีเนียริ่ง แอนด์ คอนสตรัคชั่น จํากัด (มหาชน) ผู้รับจ้างก่อสร้างงานโยธาโครงการรถไฟฟ้าสายสีเหลืองฯ หมั่นดูแลบํารุงรักษาและเติมน้ํามันเครื่องปั๊มน้ํา เพื่อให้พร้อมใช้งานได้ตลอดเวลา พร้อมทั้งตรวจสอบและขุดลอกบ่อพักและท่อระบายน้ําอย่างสม่ําเสมอ เพื่อไม่ให้มีสิ่งอุดตันและกีดขวางทางระบายน้ํา
อีกทั้ง รฟม. ยังได้ลงพื้นที่ร่วมกับ สํานักการระบายน้ํา กรุงเทพมหานคร และหน่วยงานที่เกี่ยวข้อง เพื่อตรวจสอบและหารือแนวทางแก้ไขปัญหาน้ําท่วมขังเป็นประจําทุกสัปดาห์ โดยเฉพาะการสํารวจพื้นที่ลุ่มต่ําในแนวถนนศรีนครินทร์ บริเวณหน้าโรงแรมโนโวเทล รวมไปถึงการตรวจสอบระบบระบายน้ํา บริเวณสถานีศรีเอี่ยม และได้กําชับให้ผู้รับจ้างก่อสร้างงานโยธา ดําเนินการขุดลอกลํารางระบายน้ําอย่างต่อเนื่องเพื่อเพิ่มประสิทธิภาพการระบายน้ําให้ดีมากยิ่งขึ้น ตลอดจนจัดเจ้าหน้าที่พร้อมอํานวยความสะดวกให้แก่ประชาชนและชุมชนตามแนวสายทางที่อาจจะได้รับผลกระทบจากการดําเนินงานก่อสร้างโครงการรถไฟฟ้าสายสีเหลืองฯ สามารถติดตามรายละเอียดโครงการรถไฟฟ้าสายสีเหลืองฯ ได้ที่เฟซบุ๊กแฟนเพจ โครงการรถไฟฟ้าสายสีเหลือง ช่วงลาดพร้าว - สําโรง ไลน์แอด : mrtyellowline และเว็บไซต์โครงการรถไฟฟ้าสายสีเหลืองฯ https://mrta-yellowline.com
รัฐบาลไทย-ข่าวทำเนียบรัฐบาล- รองปลัดฯ ประยูร ร่วมประชุมคณะอนุกรรมการอำนวยการด้านการบริหารจัดการทรัพยากรน้ำ
วันศุกร์ที่ 29 ตุลาคม 2564
รองปลัดฯ ประยูร ร่วมประชุมคณะอนุกรรมการอํานวยการด้านการบริหารจัดการทรัพยากรน้ํา
รองปลัดฯ ประยูร ร่วมประชุมคณะอนุกรรมการอํานวยการด้านการบริหารจัดการทรัพยากรน้ํา
วันศุกร์ที่ 29 ตุลาคม 2564 นายประยูร อินสกุล รองปลัดกระทรวงเกษตรและสหกรณ์ ร่วมประชุมคณะอนุกรรมการอํานวยการด้านการบริหารจัดการทรัพยากรน้ํา ครั้งที่ 2/2564 โดยมี พลเอก ประวิตร วงษ์สุวรรณ รองนายกรัฐมนตรี เป็นประธานการประชุม ดําเนินการประชุมผ่านระบบวิดีทัศน์ทางไกล (Video Conference) จากห้องประชุมน้ําปิง ชั้น 4 สํานักงานทรัพยากรน้ําแห่งชาติ อาคารจุฑามาศ ถนนวิภาวดีรังสิต กรุงเทพฯ โดยมีสาระสําคัญในการประชุม ดังนี้
1) ติดตามผลการดําเนินงานตามผลการประชุมของคณะอนุกรรมการอํานวยการด้านการบริหารจัดการทรัพยากรน้ํา
2) รับทราบรายงานสภาพอากาศ สถานการณ์น้ําปัจจุบัน และการคาดการณ์พื้นที่เสี่ยงอุทกภัยในพื้นที่สําคัญ สภาพอากาศและคาดการณ์โอกาสการเกิดพายุ และแผนการระบายน้ําออกจากพื้นที่ลุ่มต่ํา 11 พื้นที่
3) รับทราบความก้าวหน้าผลการดําเนินงาน 10 มาตรการการรับมือฤดูฝนปี 2564 และปัญหาอุปสรรคในการดําเนินงาน
4) พิจารณาการติดตามแนวทางเตรียมการและความพร้อมการรับมือฤดูฝนของพื้นที่ภาคใต้
5) พิจารณาแผนการบริหารจัดการน้ําฤดูแล้ง ปี 2564/65
รัฐบาลไทย-ข่าวทำเนียบรัฐบาล-โฆษกรัฐบาล เผย "นายกฯ" ยืนยัน แม้โอมิครอนแพร่ระบาดรวดเร็ว แต่ป้องกันได้ด้วยการปฏิบัติตาม Universal Prevention อย่างเคร่งครัด ย้ำผู้ป่วยโควิด-19 ยังรักษาฟรีได้ทุกที่
วันศุกร์ที่ 25 กุมภาพันธ์ 2565
โฆษกรัฐบาล เผย "นายกฯ" ยืนยัน แม้โอมิครอนแพร่ระบาดรวดเร็ว  แต่ป้องกันได้ด้วยการปฏิบัติตาม  Universal Prevention   อย่างเคร่งครัด  ย้ําผู้ป่วยโควิด-19 ยังรักษาฟรีได้ทุกที่
โฆษกรัฐบาล เผย "นายกฯ" ยืนยัน แม้โอมิครอนแพร่ระบาดรวดเร็ว  แต่ป้องกันได้ด้วยการปฏิบัติตาม  Universal Prevention   อย่างเคร่งครัด  ย้ําผู้ป่วยโควิด-19 ยังรักษาฟรีได้ทุกที่  โดยผู้ติดเชื้อโควิด-19 วันนี้  24,932 ราย เสียชีวิต 41 ราย
วันนี้ (25 ก.พ. 65) นายธนกร วังบุญคงชนะ โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยืนยันว่า จากข้อมูลทางการแพทย์ ไวรัสโควิด-19 สายพันธ์ุ โอมิครอน สามารถแพร่ระบาดอย่างรวดเร็ว แต่ประชาชนยังสามารถป้องกันได้ ด้วย การปฏิบัติตนตามหลัก Universal Prevention อย่างเคร่งครัด และเข้ารับการฉีดวัคซีนตามเกณฑ์ รวมทั้งเข็มกระตุ้น โดยเฉพาะประชาชนกลุ่ม 608 และเด็กเล็ก ขณะนี้โรคโควิด-19 ยังเป็นโรคฉุกเฉินและยังสามารถเข้ารับการรักษาได้ทุกที่ สถานพยาบาลเอกชนไม่สามารถปฏิเสธการรักษาได้ ส่วนการรักษาทั้งที่บ้าน ชุมชน โรงแรม โรงพยาบาล ระบบจะเข้าไปดูแล โดยประชาชนทุกคนมีสิทธิเข้าถึงบริการสาธารณสุขโดยต้องไม่คิดค่าใช้จ่าย ถือเป็นสิทธิพื้นฐานของทุกคน ตาม พ.ร.บ.หลักประกันสุขภาพแห่งชาติ พ.ศ. 2545 มาตรา 59 ในกรณีที่ผู้รับบริการผู้ใดไม่ได้รับความสะดวกตามสมควรหรือตามสิทธิที่จะได้รับบริการสาธารณสุขที่กําหนดตาม พ.ร.บ. นี้ จากหน่วยบริการ หรือหน่วยบริการเรียกเก็บค่าบริการจากประชาชนโดยไม่มีสิทธิ สามารถร้องเรียนได้ที่สํานักงานหลักประกันสุขภาพแห่งชาติ (สปสช.) สายด่วน 1330 กด 12
สําหรับผู้ติดเชื้อโควิด-19 รายใหม่ วันนี้ รวม 24,932 ราย จําแนกเป็น ผู้ป่วยจากในประเทศ 24,765 ราย ผู้ป่วยมาจากต่างประเทศ 167 ราย ผู้ป่วยสะสม 595,847 ราย (ตั้งแต่ 1 มกราคม 2565) หายป่วยกลับบ้าน 15,774 ราย หายป่วยสะสม 437,869 ราย (ตั้งแต่ 1 มกราคม 2565) ผู้ป่วยกําลังรักษา 190,110 ราย เสียชีวิต 41 ราย  สําหรับการรายงานล่าสุดการให้บริการวัคซีน โควิด-19 สะสมอยู่ที่ 122,909,970 โดส เข็มที่ 1 ฉีดสะสม 53,392,067 โดส เข็มที่ 2 ฉีดสะสม 49,627,497 โดส เข็มที่ 3 ฉีดสะสม 18,310,970 โดส เข็มที่ 4 ฉีดสะสม 1,579,436 โดส อย่างไรก็ตาม และทั่วโลกแล้ว 10,647 ล้านโดส ใน 205 ประเทศ/เขตปกครอง ส่วนอาเซียนฉีดแล้วทุกประเทศ รวมกันกว่า 962.8 ล้านโดส โดยกรุงเทพฯ ยังเป็นพื้นที่ฉีดวัคซีนเข็ม 1 มากสุด (113.2%)
..............................
รัฐบาลไทย-ข่าวทำเนียบรัฐบาล-รฟม. ประกาศรายชื่อผู้มายื่นข้อเสนอเป็นผู้ร่วมลงทุน โครงการรถไฟฟ้าสายสีส้ม ช่วงบางขุนนนท์ - มีนบุรี (สุวินทวงศ์)
วันพุธที่ 27 กรกฎาคม 2565
รฟม. ประกาศรายชื่อผู้มายื่นข้อเสนอเป็นผู้ร่วมลงทุน โครงการรถไฟฟ้าสายสีส้ม ช่วงบางขุนนนท์ - มีนบุรี (สุวินทวงศ์)
---------------------------------------
ตามที่ การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ได้ประกาศเชิญชวนผู้สนใจเข้าร่วมคัดเลือกเป็นผู้ร่วมลงทุนโครงการรถไฟฟ้าสายสีส้ม ช่วงบางขุนนนท์ - มีนบุรี (สุวินทวงศ์) ตั้งแต่วันที่ 24 พฤษภาคม 2565 และ มีกําหนดการให้เอกชนยื่นข้อเสนอในวันที่ 27 กรกฎาคม 2565 นั้น ปรากฎว่ามีผู้มายื่นข้อเสนอการร่วมลงทุน จํานวนทั้งสิ้น 2 ราย ได้แก่
1. บริษัท ทางด่วนและรถไฟฟ้ากรุงเทพ จํากัด (มหาชน)
2. ITD Group
โดยขั้นตอนต่อไป รฟม. และคณะกรรมการคัดเลือกตามมาตรา 36 แห่งพระราชบัญญัติการร่วมลงทุนระหว่างรัฐและเอกชน พ.ศ. 2562 โครงการรถไฟฟ้าสายสีส้ม ช่วงบางขุนนนท์ - มีนบุรี (สุวินทวงศ์) จะพิจารณาข้อเสนอ และดําเนินการตามขั้นตอนในพระราชบัญญัติการร่วมลงทุนระหว่างรัฐและเอกชน พ.ศ. 2562 ต่อไป
โครงการรถไฟฟ้าสายสีส้ม ช่วงบางขุนนนท์ - มีนบุรี (สุวินทวงศ์) มีแนวเส้นทางเชื่อมระหว่างกรุงเทพมหานครทิศตะวันออกและทิศตะวันตก ระยะทาง 35.9 กิโลเมตร แบ่งเป็นส่วนตะวันออก (ช่วงศูนย์วัฒนธรรม แห่งประเทศไทย - มีนบุรี สุวินทวงศ์) ระยะทาง 22.5 กิโลเมตร จํานวน 17 สถานี (สถานีใต้ดิน 10 สถานี และสถานียกระดับ 7 สถานี) และส่วนตะวันตก (ช่วงบางขุนนนท์ - ศูนย์วัฒนธรรมแห่งประเทศไทย) ระยะทาง 13.4 กิโลเมตร จํานวน 11 สถานี (สถานีใต้ดินตลอดสาย)
รัฐบาลไทย-ข่าวทำเนียบรัฐบาล-โฆษกรัฐบาล เผย "นายกฯ" แนะประชาชนฉีดวัคซีนโควิด-19 และ/หรือไข้หวัดใหญ่ฟรี ช่วยลดเสี่ยงโรคติดเชื้อระบบทางเดินหายใจ
วันเสาร์ที่ 23 กรกฎาคม 2565
โฆษกรัฐบาล เผย  "นายกฯ" แนะประชาชนฉีดวัคซีนโควิด-19 และ/หรือไข้หวัดใหญ่ฟรี  ช่วยลดเสี่ยงโรคติดเชื้อระบบทางเดินหายใจ
โฆษกรัฐบาล เผย "นายกฯ" แนะประชาชนฉีดวัคซีนโควิด-19 และ/หรือไข้หวัดใหญ่ฟรี  ช่วยลดเสี่ยงโรคติดเชื้อระบบทางเดินหายใจ  ช่วงฤดูฝน  กทม. เพิ่มบริการตรวจและฉีดวัคซีนโควิด-19 วันเสาร์ Walk in  ณ ศูนย์เยาวชนกรุงเทพมหานคร (ไทย-ญี่ปุ่น) ดินแดง
วันนี้ (23 กรกฎาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เชิญชวนประชาชนฉีดวัคซีนโควิด-19 และวัคซีนไข้หวัดใหญ่ ช่วยลดเสี่ยงการติดเชื้อในช่วงฤดูฝนนี้ เนื่องจากขณะนี้ เป็นช่วงฤดูฝน โรคโควิด-19 มีแนวโน้มการติดเชื้อเพิ่มขึ้นแล้ว ยังมีโอกาสติดเชื้อไวรัสไข้หวัดใหญ่เพิ่มมากขึ้นด้วย ซึ่งทั้ง 2 โรคเป็นโรคติดเชื้อระบบทางเดินหายใจเหมือนกัน มีอาการคล้ายกัน ซึ่งการใช้มาตรการป้องกันตนเองจากโรคโควิด-19 จะช่วยป้องกันการติดเชื้อไข้หวัดใหญ่ได้เช่นกัน ทั้งนี้ ประชาชนควรดูแลตนเอง ทั้งการสวมหน้ากากอนามัยเมื่ออยู่ในบริเวณที่ชุมชน เว้นระยะห่างระหว่างบุคคล และล้างมือบ่อยๆ ด้วยสบู่ หรือแอลกอฮอล์เจล ไม่ใช้ของส่วนตัวรวมกับคนอื่น หยุดกิจกรรมในสถานที่แออัด รวมถึงการฉีดวัคซีนป้องกันไข้หวัดใหญ่ จะช่วยลดความเสี่ยงที่จะเกิดโรคไข้หวัดใหญ่ได้ และผู้ที่ฉีดวัคซีนโควิด-19 ไปแล้ว ควรได้รับการฉีดวัคซีนไข้หวัดใหญ่ด้วย
ทั้งนี้ กระทรวงสาธารณสุขดําเนินตามนโยบายนายกรัฐมนตรี กระจายวัคซีนโควิด-19 และวัคซีนไข้หวัดใหญ่ ไปยังโรงพยาบาลและหน่วยบริการในพื้นที่ต่างๆ ทั่วประเทศ รวมทั้ง กทม. ยังเปิดให้บริการตรวจและฉีดวัคซีนโควิด-19 วันเสาร์ Walk in ณ ศูนย์ฉีดวัคซีนป้องกันโรคโควิด กรุงเทพมหานคร อาคารกีฬาเวสน์ 1 ศูนย์เยาวชนกรุงเทพมหานคร (ไทย-ญี่ปุ่น) ดินแดง สถานีกลางบางซื่อ โรงพยาบาลสังกัดกรุงเทพมหานคร 11 แห่ง โรงพยาบาลสังกัดอื่น ๆ 8 แห่ง ศูนย์บริการสาธารณสุข 69 แห่ง รวมทั้งบริการตรวจรักษาโควิด แบบเจอ แจก จบ ด้วย
สําหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 ผู้ป่วยรายใหม่ (รักษาตัวใน รพ.) จํานวน 2,578 ราย จําแนกเป็น ผู้ป่วยในประเทศ 2,577 ราย ผู้ป่วยมาจากต่างประเทศ 1 ราย ผู้ป่วยสะสม 2,350,028 ราย (ตั้งแต่ 1 มกราคม 2565) หายป่วยกลับบ้าน 1,877 ราย หายป่วยสะสม 2,349,142 ราย (ตั้งแต่ 1 มกราคม 2565) ผู้ป่วยกําลังรักษา 24,700 ราย เสียชีวิต 29 ราย เสียชีวิตสะสม 9,429 ราย (ตั้งแต่ 1 มกราคม 2565) จํานวนผู้ป่วยปอดอักเสบรักษาตัวอยู่ในโรงพยาบาล 886 ราย ///
รัฐบาลไทย-ข่าวทำเนียบรัฐบาล-นายกฯ เชิญชวนคนไทยใช้สิทธิเลือกตั้ง อบต. 28 พ.ย.นี้ เลือกคนดี มีความสามารถ มาพัฒนาท้องถิ่น
วันเสาร์ที่ 27 พฤศจิกายน 2564
นายกฯ เชิญชวนคนไทยใช้สิทธิเลือกตั้ง อบต. 28 พ.ย.นี้ เลือกคนดี มีความสามารถ มาพัฒนาท้องถิ่น
รองโฆษกรัฐบาล เผย นายกฯ เชิญชวนคนไทยใช้สิทธิเลือกตั้ง อบต. 28 พ.ย.นี้ เลือกคนดี มีความสามารถ มาพัฒนาท้องถิ่น
เมื่อวันที่27พ.ย.น.ส.ไตรศุลีไตรสรณกุลรองโฆษกประจําสํานักนายกรัฐมนตรีเปิดเผยว่าพล.อ.ประยุทธ์จันทร์โอชานายกรัฐมนตรีและรมว.กลาโหมเชิญชวนประชาชนออกมาใช้สิทธิเลือกตั้งสมาชิกองค์การบริหารส่วนตําบล(อบต)และนายกองค์การบริหารส่วนตําบล(นายกอบต.)ในวันอาทิตย์ที่28พ.ย.นี้ตั้งแต่เวลา08.00น.ถึง17.00น.เพื่อให้ได้คนดีมีความสามารถเข้ามาบริหารท้องถิ่นเพราะการเลือกตั้งอบต.นั้นมีความสําคัญต่อการพัฒนาท้องถิ่นอย่างมากเนื่องจากเป็นองค์กรปกครองส่วนท้องถิ่นในระดับที่มีความใกล้ชิดประชาชนมากที่สุดเข้าถึงและรับทราบปัญหาของพี่น้องประชาชนแต่พื้นที่เป็นอย่างดีอบต.จึงมีส่วนสําคัญในการผลักดันพัฒนาท้องถิ่นให้มีความเจริญก้าวหน้าต่อไป
น.ส.ไตรศุลีกล่าวว่ารัฐบาลโดยพล.อ.ประยุทธ์จันทร์โอชานายกรัฐมนตรีและรมว.กลาโหมให้ความสําคัญกับการกระจายอํานาจจากส่วนกลางสู่ท้องถิ่นเพื่อการบริหารจัดการและรวมถึงการใช้จ่ายงบประมาณที่ตรงกับความต้องการของประชาชนแต่ละพื้นที่ให้สามารถแก้ไขปัญหาตอบโจทย์ความต้องการของประชาชนได้อย่างมีประสิทธิภาพที่สุดนอกจากนี้การเลือกตั้งอบต.ไม่เพียงแต่เป็นการส่งเสริมการกระจายอํานาจเท่านั้นแต่ยังเป็นการเสริมสร้างระบอบประชาธิปไตยในระดับท้องถิ่นให้มีความมั่นคงอีกด้วย
"นายกรัฐมนตรีมีความห่วงใยขอให้ประชาชนระมัดระวังการติดเชื้อโควิด-19โดยขอให้สวมใส่หน้ากากอนามัยตลอดเวลาที่ออกไปใช้สิทธิเลือกตั้งล้างมือด้วยแอลกอฮอล์อย่างสม่ําเสมอพร้อมกันนี้ยังขอให้ประชาชนเดินทางด้วยความระมัดระวังโดยเฉพาะการเดินทางกลับภูมิลําเนาขอให้เดินทางด้วยความไม่ประมาทงดการดื่มเครื่องดื่มแอลกอฮอล์แล้วขับขี่ยานพาหนะเพื่อลดความสูญเสียที่อาจเกิดขึ้นต่อตนเองและผู้อื่น"น.ส.ไตรศุลีกล่าว
_______
รัฐบาลไทย-ข่าวทำเนียบรัฐบาล-ดีอีเอสเตือนข่าวปลอมตรวจสอบสิทธิเกี่ยวกับ สปสช. ได้ทางไลน์ check-sith ชี้เป็นการแอบอ้างหน่วยงานรัฐเพื่อหลอกดึงข้อมูลส่วนบุคคลของประชาชน
วันพฤหัสบดีที่ 13 มกราคม 2565
ดีอีเอสเตือนข่าวปลอมตรวจสอบสิทธิเกี่ยวกับ สปสช. ได้ทางไลน์ check-sith ชี้เป็นการแอบอ้างหน่วยงานรัฐเพื่อหลอกดึงข้อมูลส่วนบุคคลของประชาชน
ดีอีเอสเตือนข่าวปลอมตรวจสอบสิทธิเกี่ยวกับ สปสช. ได้ทางไลน์ check-sith ชี้เป็นการแอบอ้างหน่วยงานรัฐเพื่อหลอกดึงข้อมูลส่วนบุคคลของประชาชน
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่า ตามที่ได้มีข่าวปรากฎในสื่อออนไลน์ต่างๆในประเด็นเรื่องตรวจสอบสิทธิเกี่ยวกับสปสช.ได้ทางไลน์check-sithทางศูนย์ต่อต้านข่าวปลอมได้ตรวจสอบข้อเท็จจริงโดยสํานักงานหลักประกันสุขภาพแห่งชาติ(สปสช.)กระทรวงสาธารณสุขพบว่าข้อมูลดังกล่าวนั้นเป็นข้อมูลเท็จ
กรณีที่มีการส่งต่อข้อมูลว่าตอนนี้สามารถตรวจสอบสิทธิผู้ป่วยผ่านช่องทางไลน์@check-sithได้แล้วเพียงแค่พิมพ์เลขบัตรประชาชน13หลักและวันเดือนปีเกิดทางสํานักงานหลักประกันสุขภาพแห่งชาติ(สปสช.)ได้ชี้แจงว่าสปสช.ไม่เคยมีการจัดทําการสื่อสารดังกล่าวเป็นการแอบอ้างหน่วยงานรัฐเพื่อหลอกดึงข้อมูลส่วนบุคคลของประชาชนโดยสปสช.ได้มีการประสานไปยังบริษัทไลน์คอมพานี(ประเทศไทย)จํากัดเพื่อให้ระงับการใช้งานLine @check-sithแล้วพร้อมกันนี้ทางสํานักกฎหมายสปสช.ยังได้เตรียมแจ้งความดําเนินคดีกับผู้ที่แอบอ้างดังกล่าว จึงขอย้ํากับประชาชนว่าสปสช.ไม่เคยมีการสื่อสารใดๆผ่านช่องทางนี้ซึ่งในกรณีที่ประชาชนต้องการที่จะตรวจสอบสิทธิหลักประกันสุขภาพของตนเองสามารถดําเนินการได้โดยผ่าน4ช่องทางการสื่อสารอย่างเป็นทางการที่ดําเนินการโดยสปสช.คือ1.สายด่วนสปสช. 1330กด2ตรวจสอบสิทธิบริการตลอด24ชั่วโมง2.เว็บไซต์สํานักงานหลักประกันสุขภาพแห่งชาติwww.nhso.go.thคลิกตรวจสอบสิทธิหลักประกันสุขภาพ3. Line @สปสชและLine @ucbkkสร้างสุขและ4.แอปพลิเคชันสปสช.
ดังนั้นขอให้ประชาชนอย่าหลงเชื่อข้อมูลดังกล่าวและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆนอกจากนี้ประชาชนสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87
*************
รัฐบาลไทย-ข่าวทำเนียบรัฐบาล-กบข. เปิดหลักสูตรอบรมออนไลน์ร่วมกับ ตลท. มุ่งเสริมภูมิคุ้มกันทางการเงินให้สมาชิกบรรลุเป้าหมายเกษียณ
วันศุกร์ที่ 18 มีนาคม 2565
กบข. เปิดหลักสูตรอบรมออนไลน์ร่วมกับ ตลท. มุ่งเสริมภูมิคุ้มกันทางการเงินให้สมาชิกบรรลุเป้าหมายเกษียณ
กบข.จับมือ ตลท. จัดโครงการส่งเสริมความรู้ทางการเงินฯ ต่อเนื่องเป็นครั้งที่ 2 มุ่งเสริมทักษะวางแผนการเงินเพื่อบรรลุเป้าหมายเกษียณของสมาชิก พร้อมเปิดหลักสูตรอบรมออนไลน์ เริ่ม 22 มี.ค. นี้
ดร.ศรีกัญญา ยาทิพย์ เลขาธิการคณะกรรมการกองทุนบําเหน็จบํานาญข้าราชการ (กบข.) เปิดเผยว่ากบข. และตลาดหลักทรัพย์แห่งประเทศไทย (ตลท.) ร่วมจัดทํา “โครงการส่งเสริมความรู้ทางการเงินแก่สมาชิก กบข.” ซึ่งเป็นความร่วมมือต่อเนื่องเป็นครั้งที่ 2 โดยมีวัตถุประสงค์เพื่อส่งเสริมความรู้และทักษะทางการเงินให้กับสมาชิก สร้างวินัยการออม ตลอดจนวางแผนการเงินเพื่อการเกษียณอายุอย่างมีคุณภาพ ผ่านทางเลือกการบริหารเงินออมของ กบข. และการลงทุนเพิ่มทางเลือกอื่นๆ ให้บรรลุเป้าหมายเกษียณที่สมาชิกต้องการโดยมีกําหนดจัดหลักสูตรอบรมให้ความรู้ทางการเงิน ผ่านระบบออนไลน์ตลอดปี 2565
สําหรับหลักสูตรแรก หัวข้อ “วางแผนภาษี สไตล์มนุษย์เงินออม” มีกําหนดบรรยายในวันที่ 22 มีนาคม 2565 เวลา 10.00-12.00 น. เพื่อเรียนรู้การคํานวณเงินได้บุคคลธรรมดา วางแผนภาษี และเทคนิคการบริหารภาษีเข้าใจง่าย โดยวิทยากรผู้ทรงคุณวุฒิจากตลาดหลักทรัพย์แห่งประเทศไทย (ตลท.) ซึ่งหัวข้อการอบรมนี้เป็นส่วนหนึ่งใน 4 หลักสูตรอบรมในปี 2565 ภายใต้โครงการฯดังนี้ 1. วางแผนภาษี สไตล์มนุษย์เงินออม 2. บริหารเงินหลังเกษียณ สไตล์วัยเก๋า 3. ครบเครื่องเรื่องพอร์ตลงทุน และ 4. ครบเครื่องเรื่องการออมและการลงทุน
สมาชิก กบข. ติดตามรายละเอียดหลักสูตรอบรมเพิ่มเติม หรือลงทะเบียนสํารองการเข้าร่วมหลักสูตรอบรม ผ่าน 2 ช่องทาง คือ 1. My GPF Application เมนู “ลงทะเบียนกิจกรรม” และ 2. เว็บไซต์ กบข. www.gpf.or.th เมนู “บริการสมาชิก” เลือก “ปฏิทินกิจกรรม” จํากัดสมาชิกเข้าร่วมอบรมเพียง 1,000 คนต่อหลักสูตร โดยไม่มีค่าใช้จ่ายสอบถามข้อมูลเพิ่มเติมได้ที่ GPF Contact Center โทร. 1179 Facebook กบข. หรือ Line กบข. @gpfcommunity
เกี่ยวกับ กบข. กองทุนบําเหน็จบํานาญข้าราชการ (กบข.) จัดตั้งขึ้นตาม พ.ร.บ. กองทุนบําเหน็จบํานาญข้าราชการ พ.ศ. 2539 เพื่อเป็นหลักประกันการจ่ายบําเหน็จบํานาญและให้ประโยชน์ตอบแทนการรับราชการแก่ข้าราชการเมื่อออกจากราชการ ส่งเสริมการออมทรัพย์ของสมาชิก และจัดสวัสดิการและสิทธิประโยชน์อื่นให้แก่สมาชิก กบข. มีสถานะเป็นองค์กรของรัฐจัดตั้งขึ้นตามกฎหมายเฉพาะไม่มีสถานะเป็นส่วนราชการหรือรัฐวิสาหกิจ มีคณะกรรมการ กบข. เป็นผู้กําหนดนโยบาย ปัจจุบัน กบข. มีสมาชิกประมาณ 1.16 ล้านคน มีมูลค่าสินทรัพย์สุทธิประมาณ 1.14 ล้านล้านบาท (ข้อมูล ณ 28 ก.พ. 2565)
สอบถามข้อมูลเพิ่มเติมสําหรับสื่อมวลชน :
ฝ่ายประชาสัมพันธ์องค์กรและกิจกรรมองค์กร: รวิวรรณ ทิวาเจริญ (พลอย) 0-2636-1000 ต่อ 264 , raviwan@gpf.or.th
รัฐบาลไทย-ข่าวทำเนียบรัฐบาล-ครม.อนุมัติหลักการร่างกฎกระทรวง ช่วงที่ลดอัตราเงินสมทบของผู้ประกันตนเข้ากองทุนประกันสังคม 1 ม.ค.-31 มี.ค. 64 ให้ได้รับประโยชน์ทดแทนบำเหน็จชราภาพเพิ่มขึ้น
วันอังคารที่ 4 มกราคม 2565
ครม.อนุมัติหลักการร่างกฎกระทรวง ช่วงที่ลดอัตราเงินสมทบของผู้ประกันตนเข้ากองทุนประกันสังคม 1 ม.ค.-31 มี.ค. 64 ให้ได้รับประโยชน์ทดแทนบําเหน็จชราภาพเพิ่มขึ้น
ครม.อนุมัติหลักการร่างกฎกระทรวง ช่วงที่ลดอัตราเงินสมทบของผู้ประกันตนเข้ากองทุนประกันสังคม 1 ม.ค.-31 มี.ค. 64 ให้ได้รับประโยชน์ทดแทนบําเหน็จชราภาพเพิ่มขึ้น
วันที่ 4 มกราคม 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า คณะรัฐมนตรี(ครม.)อนุมัติหลักการร่างกฎกระทรวงกําหนดหลักเกณฑ์ วิธีการ ระยะเวลา และอัตราการจ่ายประโยชน์ทดแทนในกรณีชราภาพเป็นการเฉพาะในช่วงที่มีการลดอัตราเงินสมทบ ทั้งนี้เพื่อกําหนดอัตราการจ่ายเงินบําเหน็จชราภาพของผู้ประกันตนในช่วงที่มีการลดอัตราเงินสมทบ ตั้งแต่วันที่ 1 มกราคม - 31 มีนาคม 2564 โดยกําหนดให้การจ่ายเงินบําเหน็จชราภาพให้แก่ผู้ประกันตน ซึ่งออกเงินสมทบเข้ากองทุนในช่วงเวลาที่มีการลดอัตราเงินสมทบตั้งแต่วันที่ 1-31 มกราคม 2564 ให้คํานวณจากอัตราเงินสมทบเพิ่มขึ้นอีกร้อยละ 0.45ของค่าจ้าง และกําหนดให้การจ่ายเงินบําเหน็จชราภาพให้แก่ผู้ประกันตน ซึ่งออกเงินสมทบเข้ากองทุนในช่วงเวลาที่มีการลดอัตราเงินสมทบตั้งแต่วันที่ 1 กุมภาพันธ์-31 มีนาคม 2564 ให้คํานวณจากอัตราเงินสมทบเพิ่มขึ้นอีกร้อยละ 1.3 ของค่าจ้าง
สําหรับการปรับเพิ่มอัตราเงินสมทบกรณีชราภาพดังกล่าว มีผลทําให้ผู้ประกันตนตามมาตรา 33 ได้รับเงินบําเหน็จชราภาพเพิ่มขึ้น 347 บาทต่อคนต่อสามงวด สําหรับผู้ประกันตนตามมาตรา 39 ได้รับเงินบําเหน็จชราภาพเพิ่มขึ้น 146 บาทต่อคนต่อสามงวด โดยในภาพรวมผู้ประกันตนได้รับเงินบําเหน็จชราภาพเพิ่มขึ้นรวมทั้งหมด 1,906 ล้านบาท จําแนกเป็น ผู้ประกันตนตามมาตรา 33 จํานวน 1,783 ล้านบาท และ ผู้ประกันตนตามมาตรา 39 จํานวน 123 ล้านบาท โดยไม่ได้ทําให้ค่าใช้จ่ายของกองทุนประกันสังคมเพิ่มขึ้น จึงไม่มีผลกระทบต่อกองทุนประกันสังคม และเพื่อให้ผู้ประกันตนสามารถนําเงินบําเหน็จชราภาพที่เพิ่มขึ้นไปใช้จ่ายเพื่อยังชีพในยามชรา เป็นการบรรเทาปัญหาทางการเงินของผู้ประกันตนได้บางส่วน
-------------------------
รัฐบาลไทย-ข่าวทำเนียบรัฐบาล-นายกฯ ยินดีไทยแชมป์ฟุตซอลอาเซียน 2022 สมัยที่ 16 พร้อมผลักดันการกีฬาไทยสู่ความสำเร็จในระดับนานาชาติ
วันจันทร์ที่ 11 เมษายน 2565
นายกฯ ยินดีไทยแชมป์ฟุตซอลอาเซียน 2022 สมัยที่ 16 พร้อมผลักดันการกีฬาไทยสู่ความสําเร็จในระดับนานาชาติ
นายกฯ ยินดีไทยแชมป์ฟุตซอลอาเซียน 2022 สมัยที่ 16 พร้อมผลักดันการกีฬาไทยสู่ความสําเร็จในระดับนานาชาติ
วันนี้ (11 เมษายน 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แสดงความยินดีและภูมิใจอย่างยิ่งกับฟุตซอลทีมชาติไทยที่สามารถคว้าแชมป์ฟุตซอลอาเซียน 2022 สมัยที่ 16 ได้สําเร็จ หลังจากเอาชนะทีมชาติอินโดนีเซีย ในการแข่งขันฟุตซอลชิงแชมป์อาเซียน 2022 (AFF Futsal Championship) รอบชิงชนะเลิศ ณ อินดอร์สเตเดียม หัวหมาก เมื่อวันที่ 10 เมษายน 2565 ที่ผ่านมา พร้อมชื่นชมและขอบคุณนักกีฬาและผู้ที่มีส่วนร่วมทุกภาคส่วน โดยยินดีผลักดันศักยภาพการกีฬาของไทยเพื่อต่อยอดความสําเร็จในระดับนานาชาติ
โฆษกประจําสํานักนายกรัฐมนตรี กล่าวว่า ทีมชาติฟุตซอลไทยคว้าชัยชนะได้อย่างต่อเนื่อง เอาชนะทีมชาติเวียดนามในรอบรองชนะเลิศ และได้รับชัยชนะจากการแข่งรอบชิงชนะเลิศกับทีมชาติอินโดนีเซียด้วยสกอร์ 5-3 (ลูกโทษ) และสกอร์รวม 7-5 คว้าแชมป์อาเซียน 2022 ถือเป็นผลงานที่ยอดเยี่ยมของทีมชาติไทย และเป็นการรักษาแชมป์ฟุตซอลอาเซียน เป็นผลสําเร็จต่อเนื่องถึง 16 สมัย
โดยนายกรัฐมนตรีขอบคุณนักกีฬาสําหรับความทุ่มเท มุ่งมั่น และตั้งใจ จนสามารถคว้ารางวัลมาได้สําเร็จ เห็นถึงทักษะ และความสามารถของนักกีฬาทีมชาติฟุตซอลไทยที่สร้างผลงานได้โดดเด่น ได้รับชัยชนะในระดับภูมิภาค รวมถึงชื่นชมทุกหน่วยงานที่เกี่ยวข้องที่มีส่วนร่วมในการสนับสนุนการแข่งขันครั้งนี้ ซึ่งนายกรัฐมนตรียินดีส่งเสริมและผลักดันศักยภาพการกีฬาของไทยในประเภทต่าง ๆ เพื่อต่อยอดความสําเร็จในระดับนานาชาติ เพื่อสร้างชื่อเสียงและความสุขให้แก่แฟนกีฬาชาวไทย
รัฐบาลไทย-ข่าวทำเนียบรัฐบาล-“พาณิชย์” เร่งดูแลราคาน้ำมันปาล์ม หลังปรับตัวสูงขึ้นตามตลาดโลก
วันพุธที่ 10 พฤศจิกายน 2564
“พาณิชย์” เร่งดูแลราคาน้ํามันปาล์ม หลังปรับตัวสูงขึ้นตามตลาดโลก
....
กระทรวงพาณิชย์ เร่งบรรเทาความเดือดร้อนประชาชนหลังราคาน้ํามันปาล์มบรรจุขวดปรับตัวสูงขึ้นตามกลไกตลาดโลกที่มีผลผลิตปาล์มลดลง โดยขอความร่วมมือผู้ประกอบการโรงสกัดตรึงราคาน้ํามันปาล์มดิบให้มากที่สุด ซึ่งในช่วงปลายปีจะมีน้ํามันถั่วเหลืองเข้ามาทดแทนมากขึ้นเพื่อเป็นอีกหนึ่งทางเลือก
.
ขณะที่ในภาคการเกษตรได้ประโยชน์จากสถานการณ์ดังกล่าว ชาวสวนปาล์มสามารถส่งออกน้ํามันปาล์มดิบได้มากขึ้นในราคาสูง เช่น ผลปาล์มคุณภาพดีที่ขายได้ในราคา 10 บาท/กก. ซึ่งสูงสุดในรอบ 10 ปี
.
สําหรับสถานการณ์ราคาสินค้าอุปโภค - บริโภค รัฐบาลได้มีการติดตามอย่างใกล้ชิด หากประชาชนพบร้านค้าฉวยโอกาสขึ้นราคา สามารถแจ้งได้ที่ สายด่วนกรมการค้าภายใน 1569 หรือสํานักงานพาณิชย์จังหวัด
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ”เตรียมลงพื้นที่มอบเงินมาตรการช่วยเหลือเกษตรกรผู้ปลูกข้าว โครงการประกันรายได้เกษตรกรผู้ปลูกข้าวและมาตรการคู่ขนาน ปีการผลิต 64/65 ณ ตลาดกลางสินค้าเกษตรสุพรรณบุรี
วันพุธที่ 8 ธันวาคม 2564
โฆษกรัฐบาลเผย “นายกฯ”เตรียมลงพื้นที่มอบเงินมาตรการช่วยเหลือเกษตรกรผู้ปลูกข้าว โครงการประกันรายได้เกษตรกรผู้ปลูกข้าวและมาตรการคู่ขนาน ปีการผลิต 64/65 ณ ตลาดกลางสินค้าเกษตรสุพรรณบุรี
โฆษกรัฐบาลเผย “นายกฯ”เตรียมลงพื้นที่มอบเงินมาตรการช่วยเหลือเกษตรกรผู้ปลูกข้าว โครงการประกันรายได้เกษตรกรผู้ปลูกข้าวและมาตรการคู่ขนาน ปีการผลิต 2564/65 ณ ตลาดกลางสินค้าเกษตรสุพรรณบุรี พรุ่งนี้
วันที่ 8 ธ.ค.64 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีกําหนดการลงพื้นที่มอบเงินมาตรการช่วยเหลือเกษตรกรผู้ปลูกข้าวโครงการประกันรายได้เกษตรกรผู้ปลูกข้าวและมาตรการคู่ขนาน ปีการผลิต 2564/65 ณ ตลาดกลางสินค้าเกษตรสุพรรณบุรี ตําบลวังน้ําซับ อําเภอศรีประจันต์ จังหวัดสุพรรณบุรี ในวันที่ 9 ธันวาคม 2564 นี้ โดยมีเกษตรกรผู้ปลูกข้าวจังหวัดสุพรรณบุรี ได้รับเงินโอนโครงการประกันรายได้เกษตรกรผู้ปลูกข้าว ปีการผลิต 2564/65 รอบที่ 1 จํานวน 38,717 ราย เป็นจํานวนเงิน 829,808,027.98 บาท และมีเกษตรกรได้รับเงินโอนโครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว ปีการผลิต 2564/65 จํานวน 59,674 ราย เป็นจํานวนเงิน 883,126,641.75 บาท
ทั้งนี้ คณะรัฐมนตรีในคราวประชุมเมื่อวันที่ 25 ตุลาคม 2564 เห็นชอบโครงการช่วยเหลือโครงการประกันรายได้เกษตรกรผู้ปลูกข้าว ปี 2564/65 รอบที่ 1 และมาตรการคู่ขนาน และการประชุมคณะรัฐมนตรีเมื่อวันที่ 30 พฤศจิกายน 2564 เห็นชอบโครงการช่วยเหลือเกษตรกร ได้แก่ โครงการประกันรายได้เกษตรกรผู้ปลูกข้าว ปี 2564/65 รอบที่ 1 (เพิ่มเติม) และโครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว ปีการผลิต 2564/65 โดยคณะกรรมการนโยบายการเงินการคลังของรัฐ เห็นชอบขยายกรอบเพดานการใช้เงินตามมาตรา 28 ภายใต้พระราชบัญญัติ (พ.ร.บ.) วินัยการเงินการคลัง เป็น 35% ของงบประมาณรายจ่ายประจําปี ซึ่งจะทําให้การใช้จ่ายเงินตามมาตรา 28 ขยายเพิ่มอีก 155,000 ล้านบาท เพียงพอต่อการใช้จ่ายในโครงการประกันรายได้เกษตรกรผู้ปลูกข้าว ปีการผลิต 2564/65 รอบที่ 1 และโครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว ปีการผลิต 2564/65 ด้วย
นายธนกร กล่าวว่า นายกรัฐมนตรีห่วงใยและต้องการดูแลเกษตรกรให้มีความมั่นคงทางรายได้และมีความเป็นอยู่ที่ดีขึ้น โดยผ่านมาตรการรักษาเสถียรภาพราคาสินค้าเกษตรและรายได้ให้กับเกษตรกรในสินค้าเกษตรสําคัญ อาทิ ข้าว ข้าวโพดเลี้ยงสัตว์ มันสําปะหลัง ยางพารา และปาล์มน้ํามัน ตามที่ได้แถลงนโยบายต่อรัฐสภาเมื่อวันที่ 25 กรกฎาคม 2562 ในการพัฒนาภาคเกษตรกรรมไทยอย่างยั่งยืน
รัฐบาลไทย-ข่าวทำเนียบรัฐบาล-รมช.ธรรมนัส ประธานพิธีลงนาม MOU
วันอังคารที่ 24 สิงหาคม 2564
รมช.ธรรมนัส ประธานพิธีลงนาม MOU
รมช.ธรรมนัส ประธานพิธีลงนาม MOU ระหว่าง ส.ป.ก. และสกพอ.พัฒนาพืชสมุนไพรไทยอย่างครบวงจร ให้ได้มาตรฐานระดับสากล สร้างรายได้ให้แก่เกษตรกร
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เปิดเผยภายหลัง เป็นประธานและสักขีพยาน พิธีลงนามบันทึกข้อตกลงความร่วมมือ การพัฒนาสมุนไพรอย่างครบวงจร ในพื้นที่เขตพัฒนาพิเศษภาคตะวันออก (EEC) ภายใต้แผนพัฒนาการเกษตรในพื้นที่เขตพัฒนาพิเศษภาคตะวันออก ระหว่าง สํานักงานการปฏิรูปที่ดินเพื่อเกษตรกรรม (ส.ป.ก.)และสํานักงานคณะกรรมการนโยบายเขตพัฒนาพิเศษภาคตะวันออก (สกพอ.) ณ ห้องประชุมไชยยงค์ ชูชาติ สํานักงานการปฏิรูปที่ดินเพื่อเกษตรกรรม ว่า กระทรวงเกษตรและสหกรณ์ ได้เล็งเห็นถึงความสําคัญ และความจําเป็นในการพัฒนาสมุนไพร ส.ป.ก. และสํานักงานคณะกรรมการนโยบายเขตพัฒนาพิเศษภาคตะวันออก (สกพอ.) จึงร่วมกันส่งเสริม สนับสนุน และพัฒนาสมุนไพรไทย ตลอดจนกิจการที่เกี่ยวเนื่องกับสมุนไพรไทยอย่างครบวงจรในเขตปฏิรูปที่ดินเพื่อเกษตรกรรมในพื้นที่ EEC โดยจะร่วมกันพัฒนาตั้งแต่การเพาะปลูก การเก็บเกี่ยว การแปรรูป การจัดการ ไปจนถึงด้านการตลาด ด้วยการนําเทคโนโลยีและนวัตกรรมสมัยใหม่มาใช้ เพื่อให้ได้วัตถุดิบและผลิตภัณฑ์ที่มีคุณภาพมาตรฐานระดับสากล สร้างรายได้ให้กับเกษตรกรในพื้นที่EEC อย่างยั่งยืน
ทั้งนี้ หน่วยงานทั้งสองฝ่าย จะร่วมกันส่งเสริม สนับสนุนและพัฒนาสมุนไพรไทย ให้มีคุณภาพและได้มาตรฐานสากล ตั้งแต่การเพาะปลูกจนถึงการตลาด ด้วยเทคโนโลยีและนวัตกรรมสมัยใหม่ ตามบทบาท หน้าที่ และความชํานาญของแต่ละหน่วยงาน อันได้แก่ 1. การศึกษาโมเดลธุรกิจที่เหมาะสม เพื่อผลักดันให้เกิดการพัฒนาสมุนไพรอย่างมีประสิทธิภาพและครบวงจร2. สนับสนุนการใช้ประโยชน์ที่ดินในเขตปฏิรูปที่ดิน เพื่อปลูกพืชสมุนไพรในเขตพัฒนาพิเศษภาคตะวันออก ตามกฎหมายว่าด้วยการปฏิรูปที่ดินเพื่อเกษตรกรรม 3. สนับสนุนข้อมูลเกษตรกร ข้อมูลที่ดิน รวมทั้งข้อกฎหมายในเขตปฏิรูปที่ดิน เพื่อการผลิตและการพัฒนาผลิตภัณฑ์สมุนไพรในพื้นที่เขตพัฒนาพิเศษภาคตะวันออก ให้เป็นไปตามกฎหมาย ข้อบังคับ ระเบียบ คําสั่ง นโยบายของหน่วยงาน หรือองค์กรที่เกี่ยวข้อง 4. ร่วมกันพิจารณาเกษตรกร กลุ่มเกษตรกร กลุ่มวิสาหกิจชุมชน และพื้นที่ดําเนินการที่มีความพร้อม และ5. ประสานเครือข่ายในการวิจัยและพัฒนาต่อยอด ให้ตรงตามความต้องการของตลาด ตลอดจน สนับสนุนด้านการตลาดสมัยใหม่อย่างครบวงจร
รัฐบาลไทย-ข่าวทำเนียบรัฐบาล-นโยบายรัฐ “เกษตรแปลงใหญ่” สร้างความเข้มแข็งแก่เกษตรกรรายย่อยได้จริง ห้าปีลดต้นทุน 2.4 หมื่นล้านบาท
วันเสาร์ที่ 11 มิถุนายน 2565
นโยบายรัฐ “เกษตรแปลงใหญ่” สร้างความเข้มแข็งแก่เกษตรกรรายย่อยได้จริง ห้าปีลดต้นทุน 2.4 หมื่นล้านบาท
นโยบายรัฐ “เกษตรแปลงใหญ่” สร้างความเข้มแข็งแก่เกษตรกรรายย่อยได้จริง ห้าปีลดต้นทุน 2.4 หมื่นล้านบาท
11 มิถุนายน 2565 รัชดา รองโฆษกฯชี้แจงผลงานขับเคลื่อนเกษตรแปลงใหญ่ของกระทรวงเกษตร หนึ่งในโครงการปฏิรูปภาคการเกษตร ร่วมโครงการแล้ว 4.96 แสนคน หวังปี2580 ไทยเป็น 1 ใน 7 ผู้ส่งออกสําคัญของโลกสินค้าเกษตรและเกษตรแปรรูป
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยถึงความก้าวหน้าโครงการเกษตรแปลงใหญ่ซึ่งเป็นนโยบายสําคัญของรัฐบาลและกระทรวงเกษตรและสหกรณ์ มีวัตถุประสงค์เพื่อสนับสนุนให้เกษตรกรรายย่อยในพื้นที่ใกล้เคียงมีการรวมตัวกัน เพื่อร่วมกันผลิตสินค้าเกษตร ร่วมกันบริหารจัดการ รวมถึงร่วมกันจําหน่าย ซึ่งจะทําให้เกษตรกรสามารถลดต้นทุน เพิ่มผลผลิต เชื่อมโยงตลาดได้มากขึ้น และเพิ่มโอกาสในการแข่งขัน โดยมีหน่วยงานภาครัฐและหน่วยงานภาคีที่เกี่ยวข้องให้การสนับสนุน ทั้งนี้ กรมส่งเสริมการเกษตร รายงานตัวเลข ณ วันที่ 3 พ.ค. 2565 มีจํานวนเกษตรแปลงใหญ่ 8,918 แปลง จํานวนเกษตรกรร่วมโครงการ 4.96 แสนคน คิดเป็นพื้นที่รวม 8.36 ล้านไร่
นางสาวรัชดา กล่าวว่า ในปี 2563 นายเฉลิมชัย ศรีอ่อน รัฐมนตรีว่าการกระทรวงเกษตรฯได้สั่งปรับแนวทางการทํางานเพื่อเร่งขยายพื้นที่เกษตรแปลงใหญ่ ทําการวิเคราะห์เชิงลึกต่อความต้องการของกลุ่มสมาชิกเพื่อจัดทําแผนธุรกิจและรูปแบบการทอดองค์ความรู้ เน้นด้านการลดต้นทุน การพัฒนาศักยภาพเกษตรกรสู่ Smart Farmer และการเชื่อมโยงการตลาด ทั้งนี้ นับตั้งแต่ปี 2559 ถึงปัจจุบัน มีผลลัพธ์ที่เกิดขึ้นอย่างเป็นรูปธรรม อาทิ 1) ลดต้นทุนการผลิตของเกษตรกรรวม 2.4 หมื่นล้านบาท 2) การเพิ่มผลผลิตรวม 2.2 หมื่นล้านบาท 3) เกษตรกรได้รับการรับรองมาตรฐานการผลิตสินค้าเกษตรรวม 1.88 แสนราย และ 4)การเชื่อมโยงการตลาด เช่น ตลาดข้อตกลงล่วงหน้า ซึ่งรวมเทสโก้โลตัส แม็คโคร บิ๊กซี และเซ็นทรัล จํานวนรวม 921 แปลง ตลาดรับซื้อทั่วไป/โรงงานแปรรูป จํานวน 8 พันแปลง และตลาดออนไลน์ จํานวน 489 แปลง
สําหรับแผนระยะต่อไป จะเป็นการยกระดับโครงการเกษตรแปลงใหญ่ด้วยเกษตรทันสมัยและเชื่อมโยงตลาดทุกรูปแบบ ตามแนวคิดการตลาดนําการผลิต เพื่อให้สอดรับกับทิศทางการเปลี่ยนแปลงของโลก ซึ่งให้ความสําคัญกับการผลิตที่ต้องเป็นมิตรต่อสิ่งแวดล้อม ผลักดันการแปรรูปเกษตรมูลค่าสูง ใช้การตลาดสมัยใหม่ เพื่อให้ไทยเป็น 1 ใน 7 ประเทศสําคัญของผู้ส่งออกสินค้าเกษตรและเกษตรแปรรูปมูลค่าสูงของโลกภายในปี 2580 และขณะนี้ยังพบว่า มีจํานวนเกษตรกรผู้ปลูกทุเรียนและมังคุดมารวมกลุ่มกันมากขึ้น ตัวอย่างที่น่าสนใจ เช่น สมาชิกแปลงใหญ่ทุเรียน อําเภอเมือง นนทบุรี ได้ดําเนินการร่วมกับกรมส่งเสริมการเกษตรในการนําเอาองค์ความรู้การปลผูกทุเรียนแบบดั้งเดิมมาผสมผสานเทคโนโลยีสมัยใหม่ และใช้เป็นแบบอย่างต่อยอดพัฒนาให้กับกลุ่มแปลงใหญ่อื่น ๆ เพื่อให้เกิดการเชื่อมเป็นเครือข่ายที่เข้มแข็งต่อไป
"นายกรัฐมนตรีชื่นชมผลงานการขยายพื้นที่โครงการเกษตรแปลงใหญ่ ขับเคลื่อนโดยกระทรวงเกษตรฯ ซึ่งเป็นหนึ่งในโครงการสําคัญในการปฏิรูปภาคการเกษตรของประเทศไทย เพราะจะสร้างความเข้มแข็งแก่เกษตรกรรายย่อยทั้งด้านการผลิตและการจําหน่าย การรวมกลุ่มกันจะสร้างอํานาจต่อรองให้เกษตรกร โดยไม่ต้องตกอยู่ภายใต้การเอาเปรียบจากคู่ค้าใดๆ และมีโอกาสในการขยายตลาดไปช่องทางต่างๆได้มากขึ้น รวมถึงตลาดต่างประเทศด้วย สําหรับเกษตรที่สนใจ สามารถสอบถามข้อมูลได้ที่เกษตรอําเภอทั่วประเทศ" นางสาวรัชดา กล่าว
รัฐบาลไทย-ข่าวทำเนียบรัฐบาล-แรงงานสั่ง เดอะ วัน ประกันภัย จ่าย 82.6 ล้าน กรณีเลิกจ้างลูกจ้าง 354 คน
วันจันทร์ที่ 17 มกราคม 2565
แรงงานสั่ง เดอะ วัน ประกันภัย จ่าย 82.6 ล้าน กรณีเลิกจ้างลูกจ้าง 354 คน
กสร.ออกคําสั่งฯ ให้บริษัท เดอะ วัน ประกันภัย จํากัด (มหาชน) จ่ายค่าจ้างค้างจ่าย ค่าจ้างสําหรับวันหยุดพักผ่อนประจําปีในปีที่เลิกจ้าง ค่าชดเชย และเงินแทนการบอกกล่าวล่วงหน้า ให้ลูกจ้างรวม 354 คน รวมเป็นเงิน 82.6 ล้านบาท ภายใน 28 กุมภาพันธ์ 2565
นายนิยม สองแก้ว อธิบดีกรมสวัสดิการและคุ้มครองแรงงาน (กสร.)เปิดเผยว่า ระหว่างวันที่ 16 - 27 ธันวาคม 2564 นายอเนก โพธิ์ศรี กับพวกรวม 354 คน ได้ยื่นคําร้องต่อพนักงานตรวจแรงงาน กรมสวัสดิการและคุ้มครองแรงงานว่าบริษัท เดอะ วัน ประกันภัย จํากัด (มหาชน) นายจ้างเลิกจ้าง โดยค้างจ่ายค่าจ้างของการทํางานวันที่ 11 – 13 ธันวาคม 2564 ค่าจ้างสําหรับวันหยุดพักผ่อนประจําปีในปีที่เลิกจ้าง ค่าชดเชย และเงินแทนการบอกกล่าวล่วงหน้า ซึ่งนายสุชาติ ชมกลิ่น รัฐมนตรีว่าการกระทรวงแรงงานได้มีความห่วงใยลูกจ้างกลุ่มนี้โดยให้เร่งรัดดําเนินการ ทั้งนี้ พนักงานตรวจแรงงาน สํานักงานสวัสดิการและคุ้มครองแรงงานกรุงเทพมหานครพื้นที่ 5 ได้สอบสวนข้อเท็จจริงและพยานหลักฐานที่ปรากฏแล้ว มีคําสั่งพนักงานตรวจแรงงาน ที่ 2/2565 ลงวันที่ 13 มกราคม พ.ศ. 2565 สั่งให้บริษัท เดอะ วัน ประกันภัย จํากัด (มหาชน) โดยกองทุนประกันวินาศภัย ในฐานะผู้ชําระบัญชี นายจ้าง จ่ายค่าจ้างของการทํางานวันที่ 11 - 13 ธันวาคม 2564 เป็นเงิน 1,012,446.90 บาท ค่าจ้างสําหรับวันหยุดพักผ่อนประจําปีในปีที่เลิกจ้าง เป็นเงิน 1,770,327.46 บาท ค่าชดเชย 64,715,348 บาท และเงินแทนการบอกกล่าวล่วงหน้า15,186,703.50 บาท ให้กับลูกจ้าง 354 คน รวมเป็นเงินทั้งสิ้น 82,684,825.86 บาท
อธิบดี กสร. กล่าวเพิ่มเติมว่า วันที่ 14 มกราคม 2565 พนักงานตรวจแรงงาน ได้นําคําสั่งฯ ไปปิดที่สํานักงานใหญ่ของบริษัท เดอะ วัน ประกันภัย จํากัด (มหาชน) และนําคําสั่งฯ ไปส่งมอบให้กองทุนประกันวินาศภัย ในฐานะผู้ชําระบัญชี โดยจะครบกําหนดระยะเวลาตามกฎหมายให้นายจ้างปฏิบัติตามคําสั่งฯ ในวันที่ 28 กุมภาพันธ์ 2565 หากเมื่อครบกําหนดระยะเวลาตามกฎหมาย นายจ้างไม่ปฏิบัติตามคําสั่งและไม่นําคดีไปสู่ศาล (เพิกถอนคําสั่งพนักงานตรวจแรงงาน) ภายใน 30 วัน นับแต่วันที่ทราบหรือถือว่าได้ทราบคําสั่ง กรมสวัสดิการและคุ้มครองแรงงานจะเป็นทนายความแทนนายอเนก โพธิ์ศรี กับพวก ฟ้องคดีกับนายจ้างเพื่อบังคับให้ปฏิบัติตามคําสั่งพนักงานตรวจแรงงานต่อศาลแรงงานกลาง และให้ลูกจ้างมายื่นคําร้องเพื่อขอรับเงินสงเคราะห์จากกองทุนสงเคราะห์ลูกจ้าง เพื่อบรรเทาความเดือดร้อนก่อน พร้อมทั้งดําเนินคดีอาญานายจ้างฐานไม่ปฏิบัติตามคําสั่งพนักงานตรวจแรงงาน
รัฐบาลไทย-ข่าวทำเนียบรัฐบาล-ศบค.ปรับมาตรการสำหรับผู้เดินทางเข้าราชอาณาจักร
วันอังคารที่ 28 ธันวาคม 2564
ศบค.ปรับมาตรการสําหรับผู้เดินทางเข้าราชอาณาจักร
วันพุธที่ 22 ธันวาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
ศบค. ปรับมาตรการสําหรับผู้เดินทางเข้าราชอาณาจักร โดยระงับการเปิดรับลงทะเบียนผู้ขอเดินทางเข้าประเทศไทยทั้งประเภท Test and Go และ Sandbox ยกเว้นภูเก็ตแซนด์บ็อกซ์ เป็นการชั่วคราวโดยเริ่มตั้งแต่บัดนี้ – 4 ม.ค.2565 ส่วนผู้ขอเดินทางเข้าราชอาณาจักรแบบ Test and Go ที่ได้รับการอนุมัติแล้วสามารถเดินทางเข้าประเทศไทยได้โดยปรับมาตรการตรวจคัดกรองเป็นวิธี RT-PCR 2 ครั้ง ซึ่งรัฐกําหนดจุดตรวจครั้งที่ 2 และออกค่าใช้จ่ายในการตรวจให้ รวมถึงจะมีการกํากับติดตามอาการอย่างใกล้ชิด สําหรับคนไทยขอให้ชะลอการเดินทางไปต่างประเทศที่ไม่จําเป็น โดยเฉพาะเจ้าหน้าที่หน่วยงานรัฐห้ามลาไปต่างประเทศยกเว้นมีเหตุจําเป็น ตั้งแต่บัดนี้ – 10 ม.ค.2565
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สธ. รับมอบรถพยาบาลฉุกเฉิน จากมูลนิธิเอื้อรดี ส่งให้โรงพยาบาล 5 แห่ง
วันพุธที่ 2 มีนาคม 2565
สธ. รับมอบรถพยาบาลฉุกเฉิน จากมูลนิธิเอื้อรดี ส่งให้โรงพยาบาล 5 แห่ง
กระทรวงสาธารณสุข รับมอบรถพยาบาลฉุกเฉิน พร้อมอุปกรณ์ช่วยชีวิต จํานวน 5 คัน มูลค่ากว่า 10.5 ล้านบาท จากมูลนิธิเอื้อรดี เพื่อสนับสนุนภารกิจด้านสาธารณสุขในการรับส่งต่อผู้ป่วยของโรงพยาบาลในสังกัด 5 แห่ง
วันนี้ (2 มีนาคม 2565) ที่กระทรวงสาธารณสุข นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยดร.สาธิต ปิตุเตชะ รัฐมนตรีช่วยว่าการกระทรวงสาธารณสุข นายแพทย์เกียรติภูมิ วงศ์รจิต ปลัดกระทรวง และคณะผู้บริหาร ร่วมพิธีรับมอบรถพยาบาลฉุกเฉินจํานวน 5 คัน คันละ 2,109,000 บาท รวมมูลค่า 10,545,000 บาท จาก ศ.พิเศษ หิรัญ รดีศรี ประธานกรรมการมูลนิธิเอื้อรดี คุณนงเยาว์ รดีศรี และครอบครัว
นายอนุทิน กล่าวว่า กระทรวงสาธารณสุขได้รับการสนับสนุนจากภาคเอกชนในการดําเนินงานเพื่อประโยชน์ของประชาชนอย่างต่อเนื่อง ทั้งการบริจาคเป็นเงิน สิ่งของ ครุภัณฑ์ อุปกรณ์ทางการแพทย์ สําหรับรถพยาบาลฉุกเฉินพร้อมอุปกรณ์ จํานวน 5 คัน ที่มูลนิธิเอื้อรดีบริจาคในวันนี้ มีความประสงค์ให้ใช้ในการดูแลผู้ป่วยและบําเพ็ญสาธารณประโยชน์ของโรงพยาบาลในพื้นที่ห่างไกล จํานวน 5 แห่ง ได้แก่ โรงพยาบาลแม่ฟ้าหลวง
จ.เชียงราย โรงพยาบาลบ้านแพง จ.นครพนม โรงพยาบาลวังสมบูรณ์ จ.สระแก้ว โรงพยาบาลแม่ระมาด จ.ตาก และโรงพยาบาลเบตง จ.ยะลา โดยเป็นรถพยาบาลฉุกเฉินขนาดใหญ่ มีโครงสร้างแข็งแรง ภายในรถมีเครื่องมือและอุปกรณ์ช่วยชีวิตต่างๆ ที่ทันสมัย ได้มาตรฐาน อาทิ เตียงเข็นผู้ป่วย, เครื่องวัดชีพจร, เครื่องกระตุ้นหัวใจ, เครื่องวัดความดันโลหิต, เครื่องให้ออกซิเจน เป็นต้น พร้อมนําไปใช้ปฏิบัติภารกิจรับส่งต่อผู้ป่วยได้ทันที
“กระทรวงสาธารณสุข ต้องขอขอบคุณผู้บริจาคที่เห็นถึงความสําคัญในการส่งต่อผู้ป่วยให้ได้รับการดูแลรักษาที่รวดเร็วทันท่วงที ซึ่งการมีรถพยาบาลที่มีสมมรรถนะสูง ยังเป็นการสร้างความมั่นใจให้กับผู้ปฏิบัติงานในการส่งต่อผู้ป่วยด้วย” นายอนุทินกล่าว
************************************** 2 มีนาคม 2565
รัฐบาลไทย-ข่าวทำเนียบรัฐบาล-โฆษกรัฐบาล เผย "นายกฯ" พอใจไทยเป็นประเทศที่สามารถรับมือกับสถานการณ์โควิด – 19 (The Covid Resilience Ranking) เป็นอันดับที่ 26 จากทั้งหมด 53 ประเทศ/เขตเศรษฐกิจ
วันเสาร์ที่ 29 มกราคม 2565
โฆษกรัฐบาล เผย "นายกฯ" พอใจไทยเป็นประเทศที่สามารถรับมือกับสถานการณ์โควิด – 19  (The Covid Resilience Ranking) เป็นอันดับที่ 26 จากทั้งหมด 53 ประเทศ/เขตเศรษฐกิจ
โฆษกรัฐบาล เผย "นายกฯ" พอใจไทยเป็นประเทศที่สามารถรับมือกับสถานการณ์โควิด – 19  (The Covid Resilience Ranking) เป็นอันดับที่ 26 จากทั้งหมด 53 ประเทศ/เขตเศรษฐกิจ มั่นใจเป็นสัญญาณบวกต่อความเชื่อมั่นในการกลับมาเปิดประเทศต้อนรับนักท่องเที่ยวของไทย
วันนี้ 29 ม.ค. 65 นายธนกร วังบุญคงชนะ โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พอใจประเทศไทยรับมือการแพร่ระบาดไวรัสโควิด-19 ได้ดีขึ้น โดยสํานักข่าวบลูมเบิร์กประจําเดือนมกราคม 2022 จัดอันดับ The Covid Resilience Ranking ให้ประเทศไทยรับมือกับสถานการณ์โควิด-19 ได้ดีที่สุดเป็นอันดับที่ 26 จาก 53 ประเทศและเขตเศรษฐกิจ หลังจากที่เคยอยู่อันดับ 51 เมื่อเดือนตุลาคม 2021 และล่าสุดขยับขึ้นมาถึง 18 อันดับ จาก 44 ขึ้นมาอยู่ที่ 26 โดยพิจารณาจาก 12 ปัจจัยด้วยกันใน 3 หมวดหลัก ได้แก่ กระบวนการเพื่อให้กลับมาเปิดประเทศ เช่น สัดส่วนประชากรที่ได้รับวัคซีน จํานวนเที่ยวบินที่เพิ่มขึ้นหรือลดลง สถานการณ์โควิด-19 เช่น สัดส่วนผู้ป่วยต่อประชากร 100,000 คน สัดส่วนผู้เสียชีวิตจากโควิด-19 คุณภาพชีวิตประชาชน เช่น การเติบโตทางเศรษฐกิจ ระบบสาธารณสุข และดัชนีการพัฒนาศักยภาพมนุษย์ เป็นต้น ทั้งนี้ รายงานของสํานักข่าว Bloomberg ยังระบุว่า ประเทศไทยทําได้ดีในขณะนี้ คือ สัดส่วนการฉีดวัคซีนของประชากร จํานวนผู้ติดเชื้อและผู้เสียชีวิตอยู่ในระดับต่ําเมื่อเทียบกับประเทศอื่น ขณะเดียวกัน ที่ยังต้องติดตามจํานวนเที่ยวบินที่ยังสัดส่วนติดลบถึงร้อยละ 64.5 เมื่อเทียบกับช่วงเดียวกันในปี 2020 รวมถึงการคาดการณ์การเติบโตของ GDP ปีนี้ ที่อยู่ที่ร้อยละ 3.9
นายธนกร ยังกล่าวว่า นายกรัฐมนตรี พอใจการจัดอันดับที่ดีขึ้นในครั้งนี้ สะท้อนถึงมาตรการควบคุมการแพร่ระบาดของรัฐบาลที่ถูกต้อง เชื่อว่าจะเป็นผลบวกต่อความเชื่อมั่นในการ กลับมาเปิดประเทศต้อนรับนักท่องเที่ยวของไทยเพื่อกระตุ้นเศรษฐกิจ อีกครั้ง เพราะเห็นได้ชัดว่าประเทศไทยยังมีพลังและคนไทยพร้อมที่จะร่วมมือกับรัฐบาลในการขับเคลื่อนประเทศให้สามารถเดินหน้าต่อไปควบคู่กับการป้องกันโรคระบาดไวรัสโควิด-19 ที่กําลังจะกลายเป็นโรคประจําถิ่นในอนาคตอันใกล้นี้
สําหรับ จํานวนผู้ติดเชื้อโควิด - 19 รายใหม่วันนี้ รวม 8,358 ราย จําแนกเป็นผู้ป่วยจากในประเทศ 8,402 ราย ผู้ป่วยมาจากต่างประเทศ 216 ราย ผู้ป่วยสะสม 200,655 ราย (ตั้งแต่ 1 มกราคม 2565) หายป่วยกลับบ้าน 8,358 ราย หายป่วยสะสม 149,512 ราย (ตั้งแต่ 1 มกราคม 2565) ผู้ป่วยกําลังรักษา 83,939 ราย เสียชีวิต 19 ราย ล่าสุดการให้บริการวัคซีน โควิด-19 สะสมอยู่ที่ 115,701,424 โดส เข็มที่ 1 ฉีดสะสม 52,255,503 โดส เข็มที่ 2 ฉีดสะสม 48,551,623 โดส เข็มที่ 3 ฉีดสะสม 13,931,370 โดส เข็มที่ 4 ฉีดสะสม 962,928 โดส
..................
รัฐบาลไทย-ข่าวทำเนียบรัฐบาล-"รมว.กห.เกาหลี เยี่ยมคำนับ นรม.และรมว.กห. ย้ำความสัมพันธ์แนบแน่นและผลักดันความเป็นหุ้นส่วนทางยุทธศาสตร์"
วันจันทร์ที่ 20 ธันวาคม 2564
"รมว.กห.เกาหลี เยี่ยมคํานับ นรม.และรมว.กห. ย้ําความสัมพันธ์แนบแน่นและผลักดันความเป็นหุ้นส่วนทางยุทธศาสตร์"
พล.อ.คงชีพ ตันตระวาณิชย์ โฆษก กห. เปิดเผยว่า พล.อ.ประยุทธ์ จันทร์โอชา นรม.และ รมว.กห. ได้ให้การต้อนรับ นาย Suh, Wook ( ซอ อุก ) รมว.กห.สาธารณรัฐเกาหลี ( กล.ต.) และคณะ ณ ศาลาว่าการกลาโหม
ในโอกาสเดินทางเยือนประเทศไทยอย่างเป็นทางการ ในฐานะแขกของกลาโหม ระหว่าง 19 - 21 ธ.ค. 64
โดย กห. จัดได้กองทหารเกียรติยศผสมสามเหล่าทัพ ให้การต้อนรับอย่างสมเกียรติ หลังจากนั้น รมว.กห.( กล.ต.) ได้เข้าเยี่ยมคํานับ นรม.และ รมว.กห. ณ ห้องรับรอง โดย พล.อ.ประยุทธ์’ ได้กล่าวต้อนรับและแสดงความยินดีกับ นาย ซอ อุก ที่เข้ารับตําแหน่ง ทั้งสองฝ่ายได้กล่าวถึงความสัมพันธ์ที่ดีต่อกันมายาวนาน ซึ่งได้ครบความสัมพันธ์ทางการทูต 63 ปีในปีนี้ โดยมีความร่วมมือที่ใกล้ชิด ทั้งในด้านเศรษฐกิจ การเมือง สังคมและวัฒนธรรม โดยเฉพาะความร่วมมือทางทหารที่แนบแน่น และความเชื่อมโยงในภูมิภาคตามข้อตกลงความเป็นหุ้นส่วนทางยุทธศาสตร์ระหว่างกัน
นาย ซอ อุก ได้กล่าว ชื่นชมรัฐบาลในการรับมือและแก้ปัญหาการแพร่ระบาดของโควิด-19 ได้อย่างดีที่ผ่านมา ขอบคุณไทยที่สนับสนุนฉีดวัคซีนให้กันคนเกาหลีในไทย และสนับสนุนเกาหลีให้ผ่านความยากลําบากจากสงครามที่ผ่านมา พร้อมทั้งขอบคุณ กห.ที่ผลักดันการหารือยกระดับความร่วมมือเกาหลีและอาเซียนให้เป็นรูปธรรม ในเวทีการประชุม รมว.กห.อาเซียน ทั้งการแสวงหาสันติสุขในคาบสมุทรเกาหลี ความร่วมมือด้านไซเบอร์และเทคโนโลยี และหวังว่าจะได้พบปะพูดคุยระหว่างกันในเวทีระดับต่างๆใกล้ชิดมากขึ้นเมื่อสถานการณ์โควิดดีขึ้น เพื่อร่วมกันผลักดันขับเคลื่อนความเป็นหุ้นส่วนทางยุทธศาสตร์ระหว่างกัน
พล.อ.ประยุทธ์’ กล่าวขอบคุณ เกาหลี ที่สนับสนุนการฉีดวัคซีนให้คนไทยในเกาหลีและการร่วมฝึก Cobra Gold ที่ผ่านมา และชื่นชมเกาหลีที่ผลักดันความร่วมมือที่สร้างสรรค์ระหว่างอาเซียน-เกาหลี ในด้านต่างๆ โดยไทยพร้อมที่จะสนับสนุนการจัดทําแผนปฏิบัติการร่วมกัน เพื่อขับเคลื่อนยุทธศาสตร์ระหว่างกันให้มีความก้าวหน้ามากยิ่งขึ้น พร้อมขอบคุณเกาหลี ที่ลงทุนสูงสุดใน EEC ไตรมาสแรกที่ผ่านมา โดยต้องการให้มีการพัฒนาความร่วมมือควบคู่กันทั้งด้านความมั่นคงและด้านเศรษฐกิจ โดยเฉพาะการถ่ายทอดเทคโนโลยีและด้านอุตสาหกรรมป้องกันประเทศ และขอให้เดินทางโดยสวัสดิภาพ